**2ο ΣΕΜΙΝΑΡΙΟ ΔΙΑΠΛΑΣΗΣ 2024**

**Τρίτη 16 Απριλίου, 6-9μμ**

**"Οδηγίες Παραγωγής Ταινιών Μικρού Μήκους: Από το Πρόγραμμα Γυρισμάτων έως τον Προϋπολογισμό".**

**Ιάκωβος Παναγόπουλος**

*Περιγραφή: Συμμετέχοντας σε αυτό το τετράωρο σεμινάριο, θα εξοικειωθείτε με τη διαδικασία δημιουργίας προγράμματος γυρισμάτων χρησιμοποιώντας το καινοτόμο πρόγραμμα "Think Crew". Αλλά όχι μόνο αυτό! Θα αναλύσουμε επίσης τις διαδικασίες για το κλείσιμο τοποθεσιών, την απόκτηση αδειών και τον προϋπολογισμό του γυρίσματος. Επιπλέον, θα εξερευνήσουμε τις βασικές αρχές και τις πρακτικές για μια αποτελεσματική οικονομική διαχείριση του έργου σας. Αυτό το σεμινάριο αποτελεί μια απαραίτητη προετοιμασία για την επιτυχή υλοποίηση των έργων σας στο πλαίσιο του προγράμματος «ΔΙΑΠΛΑΣΙΣ».*

Ο Ιάκωβος Παναγόπουλος είναι κινηματογραφιστής, ερευνητής του πρακτικού κινηματογράφου, και Επίκουρος καθηγητής στο Τμήμα Τεχνών Ήχου και Εικόνας του Ιονίου Πανεπιστημίου. Μετά από πτυχιακές σπουδές στο Τμήμα Τεχνών Ήχου και Εικόνας, απέκτησε μεταπτυχιακό τίτλο Μάστερ στη Διεύθυνση Φωτογραφίας στο Πανεπιστήμιο Bournemouth στο Ηνωμένο Βασίλειο. Ολοκλήρωσε τη διδακτορική του διατριβή στο Πανεπιστήμιο του Central Lancashire με θέμα το έργο του Θόδωρου Αγγελόπουλου και τίτλο «Reshaping Contemporary Greek Cinema Through a Re-evaluation of the Historical and Political Perspective of Theo Angelopoulo’s Work». Τα ερευνητικά του ενδιαφέροντα εστιάζουν στον «πρακτικό κινηματογράφο» ως συνδυασμό του εμπορικού και του ακαδημαϊκού κινηματογράφου. Το θέμα αυτό διαπραγματεύεται και το βιβλίο του «Ο τρίτος δρόμος στον κινηματογράφο. Το μοντέλο του ακαδημαϊκού κινηματογραφιστή», εκδόσεις Παπαζήση, 2022. Έχει πολλές βραβεύσεις σε φεστιβάλ κινηματογράφου στην Ελλάδα και στο εξωτερικό.

Περισσότερα στο:  <https://avarts.ionio.gr/gr/department/people/615-panagopoulos/>

Προσωπική ιστοσελίδα: <https://www.iakovospanagopoulos.com>